Horná roveň (vrch v Malej Fatre)

Horná roveň (Malá Fatra - Martinské hole, Letná turistická mapa 1:50 000, Vojenský kartografický ústav, š.p., Harmanec, 2000) je nevýrazný vrch v severnej časti Lúčanskej Malej Fatry. Leží nad obcou Višňové, približne  juhovýchodne od Žiliny. 

 Poloha 
Nachádza sa v strednej časti pohoria, v geomorfologickom podcelku Lúčanská Fatra a jej časti Lúčanské Veterné hole. Vrch leží v Žilinskom kraji, v okrese Žilina a v katastrálnom území obce Višňové a Turie. Oddeľuje Višňovskú a Turskú dolinu a najbližšími vrcholmi sú severným smerom ležiaci Hoblík (), západne situovaná Dolná roveň (), južne ležiaca Jastrabná () a Skalnatá () a na východe ležiaca Suchárová ().

 Opis 
Nevýrazná Horná roveň, poznačená ťažbou dreva, tvorí pahorok na bočnom hrebeni, ktorý vybieha severozápadným smerom z masívu Minčola. Oddeľuje Višňovskú a Turskú dolinu a do nich steká aj prebytková voda. Severovýchodné svahy tak odvodňuje Rosinka, juhozápadné odvádzajú vodu do Turianskeho potoka. Zo samotnej obce je v zákryte Dolnej rovne.

 Výhľady 
Čiastočne zalesnený vrchol poskytuje obmedzený výhľad, ktorý je zaujímavý najmä smerom k okolitým vrchom a hrebeňu Lúčanskej Fatry. Z vhodných lokalít vidieť najmä scenérie okolitých vrchov Polom (), Hoblík (), Úplaz (), Malý Minčol (), Minčol (), Jastrabná (), Skalnatá (), Dolná roveň () a Valientov diel (), taktiež časť Žilinskej pahorkatiny. Veľmi dobrý výhľad je pri vhodných podmienkach severným a západným smerom, kde sa na horizonte ukazuje okrem časti Krivánskej Fatry hrebeň Kysuckých Beskýd, Moravsko-sliezskych Beskýd, Javorníkov a Súľovských vrchov.

 Prístup 
Vrchol traverzuje  značený chodník z Višňového na Minčol (). Za Hornou rovňou začína najťažší výstup s prudkým stúpaním až nad hornú hranicu lesa. Okolie je poznačené ťažbou dreva.

 Referencie 

 Pozri aj 
 Lúčanská Fatra
 Zoznam vrcholov v Malej Fatre

 Externé odkazy 
 Poloha na turistickej mape

Kategória:Vrchy v Lúčanskej Fatre
Kategória:Vrchy v Malej Fatre
Kategória:Turistická značkovaná trasa číslo 2728
Kategória:Vrchy v okrese Žilina
Kategória:Višňové (okres Žilina)